Diari Oficial de la Generalitat Valenciana


Sumari del DOGV 5697, del 06-02-2008 (2008/1356)

RESOLUCIÓ de 16 de gener de 2008, de la Conselleria d'Agricultura, Pesca i Alimentació, per la qual s'establixen ajudes per a pal·liar els danys produïts en les explotacions agrícoles de determinats municipis de la Comunitat Valenciana a l'agost i setembre de 2007 com a conseqüència de les adversitats climàtiques.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5697

Data del DOGV
:   06-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1356


Data del document
:   16-01-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Alzira
    * Casinos
    * Losa del Obispo
    * Xeraco
    * Benlloc
    * Coves de Vinromà, les
    * Tírig
    * Petrer
    * Foios
    * Nàquera
    * Serra
    * Villar del Arzobispo
    * Orihuela
    * Benifairó de la Valldigna
    * Benigànim
    * Bugarra
    * Marines
    * San Miguel de Salinas
    * Carcaixent
    * Gestalgar
    * Higueruelas
    * Oliva
    * Altura
    * Bétera
    * Andilla
    * Chiva
    * Chulilla
    * Simat de la Valldigna
    * Salzadella, la
    * Benaguasil
    * Alcalà de Xivert
    * Montesinos, los
    * Alcublas
    * Benicolet
    * Llutxent
    * Llíria
    * Moncada
    * Otos
    * Terrateig
    * Vilamarxant
    * Elda
    * Monòver
    * Pedralba
    * Quatretonda
    * Sot de Chera
    * Xeresa
    * Santa Magdalena de Pulpis
    * Pinós, el
    * Torrevieja
    * suport econòmic
    * agricultor
    * ajuda a l'agricultura
    * catàstrofe agrícola
    * inclemència atmosfèrica
    * ajuda pública

RESOLUCIÓ de 16 de gener de 2008, de la Conselleria d'Agricultura, Pesca i Alimentació, per la qual s'establixen ajudes per a pal·liar els danys produïts en les explotacions agrícoles de determinats municipis de la Comunitat Valenciana a l'agost i setembre de 2007 com a conseqüència de les adversitats climàtiques. [2008/1356]
Com a conseqüència dels intensos temporals de vent, pluja i pedra que van afectar la Comunitat Valenciana els dies 12 d'agost i 14 de setembre de l'any passat, les explotacions agrícoles de determinats municipis han patit danys copiosos tant en les infraestructures com en l'arbratge, la producció de l'actual campanya n'ha quedat afectada, i la de futures campanyes, compromesa.
La cobertura de l'actual sistema d'assegurances agràries combinades cobrix els danys en producció però, per contra, no preveu els danys en les infraestructures agràries i en l'estructura vegetal de les plantacions. Es considera, per això, atenent raons d'interés públic, econòmic i social i humanitari, l'establiment d'esta línia d'ajuda en règim de concurrència competitiva.
En virtut d'això, d'acord amb el que es preveu en la Llei 38/2003, de 17 de novembre, General de Subvencions, en el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, com també en l'article 47.11b del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, i fent ús de les atribucions que tinc conferides per mitjà de l'article 28 de la Llei 5/1983, de 30 de desembre, del Consell (segons la redacció feta en la Llei 12/2007), resolc:
Apartat primer
Esta resolució té l'objecte de convocar ajudes destinades a reparar els danys produïts en explotacions agràries pel temporal de pluja i pedra que afectà determinats municipis de la Comunitat Valenciana als mesos d'agost i setembre de l'any passat.
Apartat segon
Aprovar les bases que figuren en l'annex I, per les quals es regula la convocatòria d'ajudes destinades a pal·liar els danys produïts en les explotacions agrícoles de determinats municipis de la Comunitat Valenciana a l'agost i setembre de 2007, com a conseqüència de les adversitats climàtiques.
Apartat tercer
1. L'import de les ajudes previstes en esta resolució s'abonarà a càrrec de l'aplicació pressupostària 90.60.53.135.20, línies T1698, del capítol IV, 567.392 euros per a l'anualitat 2009, 378.261 euros per a l'anualitat 2010, i 189.131 euros per a l'anualitat 2011, i línia T1957, del capítol VII, 47.500 euros per a l'anualitat 2008 i 840.580 per a l'anualitat 2009, dels pressupostos de la Generalitat.
2. Estes ajudes es finançaran íntegrament amb fons propis de la Generalitat.
3. Si la quantia resultant de les ajudes sol·licitades per capítol econòmic supera el total establit, es procedirà a un prorrateig dels imports a percebre dins de cada capítol.
Atés que cal aplicar l'Orde de 26 de setembre de 1994, de la conselleria d'Economia i Hisenda, sobre tramitació anticipada d'expedients de despesa, s'aplicaran les disposicions de l'article 2.3 d'esta orde, i la resolució de concessió quedarà condicionada a l'existència de crèdit adequat i suficient en els pressupostos per als exercicis previstos en al punt 1 d'este apartat.
Apartat quart
Es faculta la directora general de Producció Agrària per a dictar els actes, les resolucions i les instruccions que siguen necessaris per a l'aplicació d'esta resolució.
Apartat cinqué
En tot allò no previst en estes bases, els beneficiaris se sotmetran al que s'establix en el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, la llei de pressupostos de la Generalitat per a l'exercici de què es tracte, la Llei 38/2003, de 17 de novembre, General de Subvencions, i el seu reglament executiu, aprovat per mitjà del Reial Decret 887/2006, de 21 de juliol.
Apartat sisé
La present ajuda serà compatible amb el mercat comú, d'acord amb l'article 87, apartat 3, lletra c, del Tractat Constitutiu de la Comunitat Europea, i estarà exempta de l'obligació de notificació de l'article 88 de l'apartat 3 del Tractat en virtut del que s'establix en l'article 11 del Reglament (CE) núm. 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles, i pel qual es modifica el Reglament (CE) núm. 70/2001 (DOCE L 358, de 16 de desembre de 2006).
Apartat sèptim
La present resolució posa fi a la via administrativa, i contra esta es pot interposar, amb caràcter previ i potestatiu, un recurs de reposició davant de la consellera d'Agricultura, Pesca i Alimentació en el termini d'un mes, comptador a partir de l'endemà de la publicació, de conformitat amb les disposicions dels articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb les disposicions dels articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
La present resolució entrarà en vigor deu dies després de la publicació en el Diari Oficial de la Comunitat Valenciana.
València, 16 de gener de 2008.- La consellera d'Agricultura, Pesca i Alimentació: Maritina Hernández Miñana.
ANNEX I
Bases per les quals es regula la convocatòria d'ajudes per a pal·liar els danys produïts en les explotacions agrícoles de determinats municipis de la Comunitat Valenciana a l'agost i setembre de 2007 com a conseqüència de les adversitats climàtiques.
Primera. Objecte
1. Estes bases tenen per objecte regular la convocatòria d'ajudes destinades a reparar els danys produïts en explotacions agràries pel temporal de pluja i pedra que va afectar determinats municipis de la Comunitat Valenciana als mesos d'agost i setembre de l'any passat.
2. Les ajudes tenen com a finalitat la recuperació del potencial productiu de les explotacions afectades, per mitjà de:
2.1. Accions tendents a recuperar l'estructura vegetal afectada.
2.2. La reposició dels edificis i equipament agraris a l'estat original.
Segona. Àmbit territorial
L'àmbit territorial en què s'aplicaran les ajudes serà el dels municipis que s'inclouen en la llista de l'annex II de la resolució per la qual s'aproven estes bases.
Tercera. Beneficiaris
Tindran la condició de beneficiari els titulars de les explotacions agràries, persones físiques i comunitats de béns conceptuables com a petites i mitjanes empreses, segons la definició de l'annex I del Reglament 70/2001.
Per a ser beneficiari d'estes ajudes, caldrà acreditar que els danys patits en l'explotació són superiors al 30% del potencial de producció, tal com s'exigix en les directrius comunitàries sobre ajudes al sector agrari i forestal 2007/2013, i en el Reglament 1857/2006, de la Comissió, de 15 de desembre de 2006, en l'article 11, llevat del cas de l'oliverar, en què el beneficiari haurà d'acreditar que els danys patits en l'explotació són superiors al 40% del potencial de producció. En l'article 2.8 del Reglament es definix fenomen climàtic advers assimilable a un desastre natural com les condicions meteorològiques, com ara les gelades, la pedra, les pluges o la sequera, que destruïsquen més del 30% de la producció mitjana anual d'un agricultor determinat durant el trienni precedent o d'una mitjana triennal basada en els cinc anys anteriors que excloga la xifra més elevada i la xifra més baixa.
Quart. Quanties i límits de les ajudes per a la recuperació de l'estructura vegetal
1. Per a la realització de l'actuació descrita en la base primera, punt 2.1, d'esta resolució, es concediran ajudes a la contractació de préstecs amb les entitats bancàries amb què la conselleria signe el conveni corresponent. Estes ajudes consistiran en la bonificació d'interessos i en l'amortització parcial del capital.
2. Les condicions dels préstecs seran les següents:
- Import màxim: segons el que s'establix en el punt 6 del present apartat.
- Termini: 3 anys; amb independència de la data de formalització del préstec, el període de vigència finalitzarà el 30 de setembre de 2011.
3. La bonificació en el tipus d'interés serà del 100% en els casos en què, en la data en què es va produir el fenomen climàtic advers, es complisca alguna de les situacions següents:
a) L'explotació tenia subscrita pòlissa d'assegurances agràries davant del fenomen climàtic advers.
b) L'explotació era assegurable davant del fenomen climàtic advers però no estava encara obert el període de subscripció de l'assegurança agrària o estava obert però el seu titular no l'havia formalitzat encara; tot i això, en els dos casos, l'assegurança sí que s'havia subscrit la campanya anterior.
c) L'explotació no era assegurable davant del fenomen climàtic advers succeït però el seu titular havia contractat una pòlissa d'assegurança durant la dita campanya per a qualsevol altre risc del Pla d'Assegurances Agràries.
4. La bonificació en el tipus d'interés serà del 50% en els casos no inclosos en el punt anterior.
5. El titular de l'explotació percebrà, a més, una subvenció del 20% del capital amortitzat en la primera anualitat en què s'amortitze capital.
6. El capital màxim dels préstecs auxiliats serà el dels costos de recuperació del cultiu sense superar els 60.000 euros per explotació. El càlcul del cost de recuperació es realitzarà per a cada explotació basant-se en els imports següents:
- 600 €/ha d'ametler
- 750 €/ha de vinya
- 900 €/ ha d'oliverar
- 2.000 €/ha de cítrics
7. Si les quanties resultants de l'ajuda per préstec bonificat supera la dotació pressupostària assignada, es procedirà a un prorrateig sobre el càlcul del capital tenint en compte l'apartat 6 de la base quarta.
8. La intensitat bruta de l'ajuda no ha de superar un 80%, i un 90% en les zones desfavorides o en les zones indicades en l'article 36, lletra a, incisos i, ii i iii, del Reglament (CE) núm. 1698/2005, delimitades pels estats membres d'acord amb els articles 50 i 94 del mateix reglament, de la disminució dels ingressos procedents de la venda del producte a causa del fenomen climàtic advers corresponent.
Per a calcular eixa disminució dels ingressos, se sostraurà:
I) el resultat de multiplicar la quantitat de producte produïda durant l'any en què s'haja registrat el fenomen climàtic advers pel preu mitjà de venda obtingut al llarg d'eixe any, de
II) el resultat de multiplicar la quantitat mitjana anual produïda durant el trienni precedent (o durant una mitjana triennal basada en els cinc anys anteriors que excloga la xifra més elevada i la xifra més baixa) pel preu mitjà de venda obtingut.
Les pèrdues hauran de calcular-se per cada explotació, i pagar-se les ajudes directament a l'agricultor afectat o a l'organització de productors a qui este pertanga.
Cinquena. Quanties i límits de les ajudes per a edificis i equipament agraris
1. Per a la realització de les actuacions descrites en la base primera, punt 2.2, d'esta resolució, es concediran ajudes fins del 80% de la inversió realitzada.
2. L'estimació de les inversions a realitzar per a reparar els danys en edificis i equipament s'efectuarà d'acord amb els següents mòduls de càlcul i unitats previstes:
- Danys en cobertes d'instal·lacions agrícoles i ramaderes: 80 €/m².
- Danys en reg localitzat (distribució en la parcel·la): 2.700 €/ha.
3. La determinació concreta de la intensitat d'ajuda per actuació auxiliada es fixarà per mitjà d'un sistema de prorrateig, en funció de les disponibilitats pressupostàries i en relació amb l'import de les pèrdues per a la compensació de la qual s'hagen rebut sol·licituds d'ajuda.
4. El cost total elegible sobre el qual s'aplica la intensitat de l'ajuda tindrà com a import límit els dels danys reals patits.
5. La intensitat bruta de l'ajuda no ha de superar un 80%, i un 90% en les zones desfavorides o en les zones indicades en l'article 36, lletra a, incisos i, ii i iii, del Reglament (CE) núm. 1698/2005, delimitades pels estats membres d'acord amb els articles 50 i 94 del mateix reglament.
A més, els fenòmens climàtics adversos assimilables a catàstrofes naturals han sigut oficialment reconeguts com a tals per esta conselleria.
Sisena. Compatibilitat
1. Estes ajudes són compatibles amb la percepció d'indemnització per part de l'actual sistema d'assegurances agràries, tenint en compte allò que s'ha establit en la base setena.
2. Segons les disposicions de l'apartat 2 de l'article 11 del Reglament (CE) núm. 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles, i pel qual es modifica el Reglament (CE) núm. 70/2001, el valor de les ajudes que es poden concedir en aplicació d'esta resolució no podrà superar, en cap cas, el 80 per cent del valor del dany produït. L'import d'altres ajudes o indemnitzacions declarades compatibles o complementàries que, pels mateixos conceptes, es puguen concedir amb fons públics o privats per altres administracions, organismes públics, nacionals o internacionals i entitats financeres, en virtut de les pòlisses d'assegurança que corresponguen, seran sostrets de l'import màxim de les pèrdues que donen dret a l'ajuda.
Setena. Sol·licituds i termini de presentació
1. Les sol·licituds d'ajuda es formularan emplenant el model de sol·licitud previst en l'annex III d'esta resolució per la qual s'aproven estes bases, les quals caldrà presentar, adjuntant-ne còpia, a les oficines comarcals de la mateixa conselleria, o a qualsevol dels llocs que es determinen en l'apartat 38 de la Llei 30/1992, en el termini d'un mes a partir de la data de entrada en vigor d'esta resolució.
2. Caldrà adjuntar a les sol·licituds d'ajuda la documentació següent:
a) Per a persones físiques: fotocòpia confrontada del DNI/NIF del titular o els titulars. En el cas de comunitats de béns, a més, fotocòpia confrontada del CIF i poder notarial del representant, si n'hi ha.
b) Per a persones jurídiques: fotocòpia confrontada del CIF, escriptura de constitució de l'entitat, poder notarial del representant i el seu DNI o qualsevol altre document admés en dret que ho justifique.
c) Imprés de manteniment de tercers degudament emplenat, sempre que no estiga donat d'alta en el fitxer de proveïdors de la Generalitat.
d) Declaració responsable de no trobar-se sotmés a les prohibicions per a obtindre la condició de beneficiari establides en l'article 13 de la Llei 38/2003, General de Subvencions.
e) Fotocòpia confrontada de la pòlissa d'assegurança agrària en vigor o de la corresponent al Pla d'Assegurances Agràries Combinades de l'any anterior, segons els casos a què fa referència la base quarta, punt 3.
f) Memòria descriptiva dels danys patits en edificis i equipaments agraris.
g) Pressupost desglossat de les actuacions a emprendre, inclosa la factura proforma dels béns de reposició a adquirir.
h) Compromís dels integrants de les agrupacions sense personalitat jurídica de no dissoldre's fins que no haja transcorregut el termini de prescripció previst en els articles 39 i 64 de la Llei 38/2003, de 17 de novembre, General de Subvencions.
i) Declaració responsable que els danys patits en l'explotació són superiors al 30% del potencial de producció. En el cas de l'oliverar, declaració responsable que els danys patits en l'explotació d'oliverar són superiors al 40% del potencial de producció.
3. La presentació de la sol·licitud per part del beneficiari comportarà l'autorització a l'òrgan gestor per a demanar els certificats de trobar-se al corrent de les obligacions fiscals (Agència Tributària i Generalitat Valenciana) i davant de la Seguretat Social, com també l'autorització per a sol·licitar davant de l'Agrupació Espanyola d'Entitats Asseguradores de les Assegurances Agràries Combinades, SA (Agroseguro) informació sobre les valoracions d'indemnitzacions que esta haja practicat.
Huitena. Òrgans competents
1. La instrucció del procediment correspondrà al Servici de Protecció de Rendes Agràries de la Direcció General de Producció Agrària que, amb la prèvia comprovació de les dades i petició d'informes necessaris en col·laboració amb les oficines comarcals de la conselleria d'Agricultura, Pesca i Alimentació, avaluarà les sol·licituds i elevarà la proposta de resolució a la Direcció General de Producció Agrària.
2. Per delegació de la consellera, la directora general de Producció Agrària serà la competent per a resoldre sobre la concessió, l'anul·lació, el pagament i/o el reintegrament d'estes ajudes. El termini màxim per a resoldre i notificar la concessió d'ajudes serà de sis mesos comptadors des de l'endemà de la publicació d'esta resolució en el Diari Oficial de la Comunitat Valenciana, i les sol·licituds no resoltes i notificades en el dit termini s'entendran desestimades, en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
3. Esta resolució posarà fi a la via administrativa, i es podrà interposar un recurs de reposició davant del mateix òrgan que la va dictar, en el termini d'un mes comptador des de l'endemà d'aquell en què tinga lloc la notificació, de conformitat amb el que s'establix en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en la redacció feta en la Llei 4/1999, o directament un recurs contenciós administratiu en el termini de dos mesos, comptadors des de l'endemà de la notificació, de conformitat amb el que s'establix en els articles 10 i 46 de la Llei de la Jurisdicció Contenciosa Administrativa.
Novena. Termini, forma de justificació i pagament
1. Seran de compliment obligatori quant a la subvencionalitat de despeses les disposicions de l'article 31 de la Llei 38/2003, de 17 de novembre, General de Subvencions, i, en concret, s'aplicarà el següent:
- Perquè la despesa siga subvencionable, el beneficiari haurà d'haver fet la despesa entre la data de producció de les adversitats climàtiques i la data final de justificació davant de la conselleria d'Agricultura, Pesca i Alimentació.
- Quan l'import de la despesa subvencionable supere la quantia de 30.000 euros en el supòsit de cost per execució d'obra, o de 12.000 euros en els altres casos, el beneficiari haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a la prestació del servici o l'entrega del bé. L'elecció entre les ofertes presentades, que hauran d'aportar-se en la justificació, es realitzarà d'acord amb criteris d'eficiència i economia, i caldrà justificar expressament en una memòria l'elecció quan no recaiga en la proposta econòmica més avantatjosa.
2. El termini per a la justificació de l'ajuda a edificis i equipament finalitzarà el 30 de novembre de 2008.
3. Forma de justificació:
a) Quan es tracte d'ajudes a la inversió en edificis i equipaments agraris, la justificació pel beneficiari es durà a terme per mitjà de la presentació d'un compte justificatiu simplificat, que amb caràcter general contindrà la documentació següent:
- Una memòria d'actuació, amb indicació de les inversions realitzades i el seu cost amb desglossament de cada una de les despeses efectuades.
- Juntament amb el compte justificatiu, caldrà presentar les factures corresponents.
b) Per al supòsit que l'ajuda concedida estiga destinada a la recuperació de la capacitat productiva dels cultius afectats, la justificació pel beneficiari es durà a terme per mitjà de declaració responsable de les actuacions realitzades per a recuperar la capacitat productiva o la presentació de les factures corresponents.
El termini per a justificar que l'import del préstec s'ha destinat a la recuperació de la capacitat productiva dels cultius afectats finalitzarà el 15 de juny de 2009.
Desena. Condicionalitat i obligació de destinació
1. Els perceptors d'estes ajudes quedaran obligats a subscriure durant el termini de tres anys alguna línia d'assegurança agrícola amb cobertura de pedra per a les superfícies productives sobre les quals se sol·licita l'ajuda.
2. Així mateix, els beneficiaris hauran de mantindre la propietat dels béns inventariables, sense cap gravamen, i la seua destinació i afecció a l'explotació dels béns objecte de la subvenció durant 5 anys, en el cas d'edificis, i durant 2 anys, en el cas d'equipaments agraris. El termini es comptarà des de la data de concessió de l'ajuda.
Onzena. Controls
La conselleria d'Agricultura, Pesca i Alimentació realitzarà els controls administratius i les inspeccions tècniques que considere oportuns a fi de comprovar la veracitat de les dades consignades en la documentació presentada, així com el compliment dels requisits per a la percepció de l'ajuda. El beneficiari està obligat a col·laborar en esta inspecció proporcionant les dades requerides i facilitant, si és el cas, l'accés a l'explotació.
La falsedat de la declaració responsable donarà lloc a la devolució de l'ajuda concedida, independentment de les sancions que, si és el cas, en resulten exigibles.
Dotzena. Incompliment
L'incompliment pel beneficiari de qualsevol de les condicions establides en esta resolució donarà lloc a la pèrdua de la concessió de l'ajuda i a la devolució, si és el cas, de les quantitats indegudament percebudes, sense perjudici d'altres responsabilitats que pertoquen.
Tretzena. Revisió
Tota alteració de les condicions tingudes en compte per a la concessió de la subvenció podrà donar lloc a la modificació de la resolució de concessió.
ANNEX II
Termes municipals amb explotacions
afectades per adversitats climàtiques
a) Agost de 2007
Província de València:
Alcublas, Andilla, Alzira, Benaguasil, Benicolet, Benifairó de la Valldigna, Benigánim, Bétera, Bugarra, Casinos, Carcaixent, Chiva, Chulilla, Foios, Gestalgar, Higueruelas, Llíria, Llutxent, Losa del Obispo, Marines, Moncada, Náquera, Oliva, Otos, Pedralba, el Puig, Quatretonda, Serra, Simat de la Valldigna, Sot de Chera, Terrateig, Vilamarxant, Villar del Arzobispo, Xeraco, Xeresa.
Província de Castelló:
Alcalá de Xivert, Altura, Benlloch, les Coves de Vinromà, la Salzadella, Santa Magdalena de Pulpis, Tírig.
b) Setembre de 2007
Província d'Alacant:
Elda, Los Montesinos, Monòver, Orihuela, Petrer, el Pinós, San Miguel, Torrevieja.